stanford-oval/wikipedia huggingface dataset:
Jokeri (sarjakuvahahmo)
Muissa medioissa > Animaatio > Batman Beyond: Return of the Joker

Jokeri esiintyy vuoden 2000 animaatioelokuvassa Batman of the Future: Return of the Joker, jossa häntä ääninäyttelee Mark Hamill. Elokuvassa takauma paljastaa, että Jokeri oli siepannut Harleyn avustuksella Tim Draken ja aivopesun ja kidutuksen avulla oli muuttanut hänet Jokerin näköiseksi. Jokeri yllytti Timiä ampumaan Batmanin, mutta Tim ampuikin viime hetkellä Jokerin Batmanin sijasta. Elokuvan sensuroidussa versiossa Tim työnsi Jokerin päin vesitankkia ja sähköjohtoja ja Jokeri liukastuessaan kytki vahingossa virran päälle ja sähköistyi kuoliaaksi. Myöhemmin paljastui, että Jokeri oli salaa asentanut Timiin mikrosirun, joka sisälsi Jokerin persoonallisuuden ja kykeni muuttamaan Timin uudeksi Jokeriksi tulevaisuudessa.
Muissa medioissa > Animaatio > Justice League: Crisis on Two Earths

Sankarillinen versio Jokerista nimeltä Jester esiintyi lyhyesti vuoden 2010 animaatioelokuvassa Justice League: Crisis on Two Earths, jossa häntä ääninäytteli James Patrick Stuart.
Muissa medioissa > Animaatio > Young Justice

Jokeri esiintyy vuosina 2010-2013 ja uudestaan 2019 eteenpäin esitetyssä Young Justice animaatiosarjassa, jossa häntä ääninäyttelee Brent Spiner.
Muissa medioissa > Animaatio > The Dark Knight Returns

Jokeri esiintyy vuosina 2012-2013 julkaistussa kaksiosaisessa animaatioelokuvassa The Dark Knight Returns, joka perustuu samannimiseen sarjakuvaan. Elokuvassa häntä ääninäyttelee Michael Emerson.
Muissa medioissa > Animaatio > Son of Batman

Jokeri teki cameo-roolin vuoden 2014 animaatioelokuvassa Son of Batman, jossa häntä ääninäytteli Dee Bradley Baker.
Muissa medioissa > Animaatio > Batman: Assault on Arkham

Jokeri esiintyy vuoden 2014 animaatioelokuvassa Batman: Assault on Arkham, jossa häntä ääninäyttelee Troy Baker. Elokuvassa Jokeri silminnähden kuolee helikopterin maahansyöksyn seurauksena, mutta hänen ruumistaan ei löydetä, mikä jättää hänen kohtalonsa avoimeksi.
Muissa medioissa > Animaatio > Batman Unlimited

Jokeri esiintyy vuosina 2015-16 julkaistussa animaatiosarjassa Batman Unlimited ja sarjan pohjalta tehdyissä animaatioelokuvissa Batman Unlimited: Monster Mayhem ja Batman Unlimited: Mechs vs. Mutants. Sarjassa ja elokuvissa Jokeria ääninäytteli Troy Baker.
Muissa medioissa > Animaatio > Justice League Action

Jokeri esiintyy vuosina 2016-2018 esitetyssä Justice League Action animaatiosarjassa, jossa häntä ääninäyttelee Mark Hamill.
Muissa medioissa > Animaatio > Batman: The Killing Joke

Jokeri esiintyy vuoden 2016 animaatioelokuvassa Batman: The Killing Joke, joka perustuu samannimiseen sarjakuvaan. Elokuvassa Jokeria ääninäyttelee Mark Hamill.
Muissa medioissa > Animaatio > Batman: Return of the Caped Crusaders

Jokeri esiintyy vuoden 2016 animaatioelokuvassa Batman: Return of the Caped Crusaders ja sen vuonna 2017 julkaistussa jatko-osassa Batman vs. Two-Face. Molemmissa elokuvissa häntä ääninäyttelee Jeff Bergman.
Muissa medioissa > Animaatio > The Lego Batman Movie

Jokeri esiintyy vuoden 2017 The Lego Batman Movie animaatioelokuvassa, jossa häntä ääninäyttelee Zach Galifianakis. Elokuvassa Jokeri loukkaantuu Batmanin sanottua Jokerille, ettei hän merkitse tälle mitään ja hylkää kaikki Gothamin rikostoverinsa, paitsi Harleyn, joka auttaa häntä, ja Jokeri kokoaa Phantom Zonelta konna-armeijan tuhoamaan Gotham Cityn, samalla kun hän yrittää saada Batmanin myöntämään, että Jokeri on hänen "suurin vihollisensa".
Muissa medioissa > Animaatio > DC Super Heroes vs. Eagle Talon

Jokeri esiintyy vuoden 2017 anime-elokuvassa DC Super Heroes vs. Eagle Talon, jossa häntä ääninäyttelee Ken Yasuda.
Muissa medioissa > Animaatio > Batman Ninja

Japanilainen versio Jokerista esiintyy vuoden 2018 animaatioelokuvassa Batman Ninja, jossa häntä ääninäyttelevät Wataru Takagi japaninkielisessä versiossa ja Tony Hale englanninkielisessä versiossa.
Muissa medioissa > Animaatio > Harley Quinn

Jokeri esiintyy Harley Quinn -animaatiosarjassa, jossa häntä ääninäyttelee Alan Tudyk. Sarjan ensimmäisellä kaudella Jokeri erosi Harley Quinnista ja pilkkasi tätä tämän aloitettua uran soolorikollisena oman pahisryhmänsä kanssa. Myöhemmin Jokeri tappoi Harleyn ystävän ja apulaisen Myrkkymuratin lävistämällä tämän jättimäisellä harpuunalla. Myöhemmin Jokeri otti Gotham Cityn hallintaansa ja tappoi apulaisensa Linnunpelättimen ruiskuttamalla happoa tämän kasvoille hänen riisuttua Batmanin naamion ja paljastettua tämän henkilöllisyyden Jokerille, mistä Jokeri järkyttyi. Ensimmäisen kauden päätösjaksossa henkiinherännyt Myrkkymuratti pudottaa Jokerin kemikaalisammioon, joka palauttaa Jokerin silminnähden normaaliksi ihmiseksi. Sarjan toisella tuotantokaudella hyväksi muuttunut ja muistinsa menettänyt Jokeri tapaa Bethany nimisen yksinhuoltajaäidin ja rakastuu häneen aloittaen suhteen hänen kanssaan toimien samalla tämän lasten isäpuolena. Myöhemmin Harley Quinn pudottaa Jokerin samaan kemikaalisammioon, mikä palauttaa Jokerin ennalleen. Jokeri päättää tästä huolimatta jäädä Bethanyn luo, joka antaa Jokerille anteeksi tämän tunnustettua tunteensa tätä kohtaan. Sarjan kolmannella kaudella Jokeri on suurimmaksi osaksi hylännyt entisen rikollisen elämänsä ja myöhemmin hänet valitaan Gothamin uudeksi pormestariksi. Kauden päätösjaksossa Jokeri pidättää Bruce Waynen veronkierrosta epäiltynä. Sarjan neljännellä kaudella Jokeri palaa takaisin rikolliseen elämäänsä Bethanyn ja tämän lasten tukemana ja hän valheellisesti ottaa itselleen kunnian Nightwingin kuolemasta saaden jälleen muiden rikollisten kunnioituksen itselleen, vaikka myöhemmin Lepakkotyttö paljastaa muille Jokerin valehdelleen heille näyttämällä videoklipin, jossa Jokeri testasi uniapneakonetta Nightwingin kuoliniltana, mikä todisti, että Jokeri ei voinut tappaa Nightwingia. Jokeri myöhemmin halvaannuttaa Lepakkotytön ampumalla tätä vatsaan, mutta Harley Quinn kostaa tämän vangitsemalla Jokerin ja jättämällä tämän James Gordonin eteen sidottuna kauden päätösjaksossa.
Muissa medioissa > Animaatio > DC Super Hero Girls

Teini-ikäinen Jokeri esiintyi vuoden 2019 DC Super Hero Girls -sarjan toisen kauden päätösjaksossa NightmareInGotham, jossa Jokeri karkasi Arkhamista Halloween-iltana ja liittoutui Harley Quinnin, Solomon Grundyn, Herrasmiesaaveen ja She-Batin kanssa tehdäkseen tuhoa Gotham Cityssä. Jakson lopussa Jokeri pakeni ilmalaivalla yhdessä Harleyn kanssa. Jokeria ääninäytteli sarjassa Jeremiah Watkins.
Muissa medioissa > Animaatio > Batman vs. Teenage Mutant Ninja Turtles

Jokeri esiintyy vuoden 2019 animaatioelokuvassa Batman vs. Teenage Mutant Ninja Turtles, jossa häntä ääninäyttelee Troy Baker. Elokuvassa Ra’s al Ghul ja Silppuri vapauttavat Jokerin Arkhamista osana suunnitelmaansa. Jokerin altistuessa mutageenille hän muuttuu kuningaskobraa muistuttavaksi olennoksi. Jokeri onnistuu muuttamaan Batmanin vampyyrimaiseksi lepakko-olennoksi altistaessaan tämän mutageenin ja jokerimyrkyn yhdisteelle. Sankarit onnistuvat kuitenkin pelastamaan Batmanin ja kukistavat Jokerin palauttaen tämän normaaliksi ja Jokeri palautetaan takaisin Arkhamiin.
Muissa medioissa > Animaatio > Batman: Hush

Jokeri esiintyy vuoden 2019 animaatioelokuvassa Batman: Hush, joka pohjautuu samannimiseen sarjakuvaan. Jokeria ääninäyttelee elokuvassa Jason Spisak.
Muissa medioissa > Animaatio > Batman: The Long Halloween

Jokeri esiintyy vuonna 2021 julkaistussa kaksiosaisessa animaatioelokuvassa Batman: The Long Halloween, joka pohjautuu samannimiseen sarjakuvaan. Jokeria ääninäyttelee elokuvassa Troy Baker.
Muissa medioissa > Animaatio > Injustice

Jokeri esiintyy vuoden 2021 Injustice -elokuvassa, joka pohjautuu samannimiseen sarjakuvaan. Jokeria ääninäyttelee elokuvassa Kevin Pollak. Elokuvassa Jokeri huijaa Teräsmiehen tappamaan vahingossa raskaana olevan vaimonsa Lois Lanen, mikä myös räjäyttää ydinpommin, joka tuhoaa Metropolisin tappaen 11 miljoonaa kaupungin asukasta. Tämän seurauksena Teräsmies tappaa Jokerin iskemällä nyrkkinsä tämän rinnan läpi, mikä lähettää sankarin tuhon tielle. Kun Jokerin alulle pistämät traagiset tapahtumat murskaavat Teräsmiehen maailman, hän päättää ylläpitää jääräpäisesti rauhaa hintaan mihin hyvänsä. Kun Teräsmies ottaa Maan haltuunsa, Batmanin ja hänen liittolaistensa on yritettävä pysäyttää hänet.
Muissa medioissa > Animaatio > Batwheels

Jokeri esiintyy vuoden 2022 animaatiosarjassa Batwheels, jossa häntä ääninäyttelee Mick Wingert.
Jokeri on esiintynyt myös mm The Super Powers Team: Galactic Guardians animaatiosarjan jaksossa "The Wild Cards", Static Shock animaatiosarjan jaksossa "The Big Leagues", Teen Titans Go! -sarjan jaksossa "Pig in a Poke" ja Scooby-Doo and Guess Who? -sarjan jaksossa "What a Night, For a Dark Knight!" sekä animaatiosarjoissa The Adventures of Batman, jossa häntä ääninäytteli Larry Storch ja The New Adventures of Batman, jossa häntä ääninäytteli Lennie Weinrib.
Muissa medioissa > Teatteri

Jokeri esiintyy vuoden 2011 teatterituotannossa Batman Live, jossa häntä esittää Mark Frost. Hän suunnittelee juonen voittaakseen Batmanin yhdistämällä useita supersankarin suurimpia vihollisia, mukaan lukien Harley Quinn, Pingviini, Kaksinaama, Arvuttaja, Myrkkymuratti ja Linnunpelätin. Ohjelma on sovitus Batmanin omaisuudesta, ja se saa inspiraationsa muun muassa vuoden 1966 televisiosarjasta, Tim Burtonin Batman-elokuvasarjasta ja vuoden 1992 animaatiosarjasta.
Muissa medioissa > Videopelit

Batman Vengeance -pelissä Jokerin äänenä on Mark Hamill. Hän yrittää Harleyn kanssa tuhota Gotham City räjäyttämällä kaupungin helposti syttyvällä aineella, joka sisältää Jokeri myrkkyä ja prometiumia.
Lego Batman: The Video Gamessa Jokerin äänenä on Steve Blum ja hän on myös pelattavana hahmona. Jokeri johtaa pelissä omaa rikollisryhmää, joiden tehtävänä on levittää Jokerin myrkkyä pitkin Gotham Cityä.
Jokeri esiintyy pelattavana hahmona Mortal Kombat vs. DC Universe -pelissä, jossa häntä ääninäyttelee Richard Epcar.
Jokeri esiintyy vuonna 2011 DC Universe Onlinessa, jossa hän ei ole pelattavana hahmona. Pelissä hänen ääntään näyttelee Mark Hamill.
Jokeri on päävihollisena vuonna 2009 julkaistussa Batman: Arkham Asylumissa, jossa hänen ääntään näyttelee Mark Hamill.
Jokeri esiintyy vuonna 2011 Batman: Arkham Cityssä, jossa hänen ääntään näyttelee Mark Hamill.
Jokeri esiintyy vuonna 2013 Batman: Arkham Originsissa, jossa hänen ääntään näyttelee Troy Baker.
Jokeri esiintyy vuonna 2013 Injustice: Gods Among Us -pelissä, jossa hänen ääntään näyttelee Richard Epcar.
Jokeri esiintyy vuonna 2015 Batman: Arkham Knightissa, jossa hänen ääntään näyttelee Mark Hamill.
Jokeri esiintyy vuonna 2016 Batman: The Telltale Series -pelissä, jossa häntä ääninäyttelee Anthony Ingruber.
Jokeri esiintyy vuonna 2017 Injustice 2 -pelissä, jossa häntä ääninäyttelee Richard Epcar.
Jokeri esiintyy vuonna 2017 Batman: The Enemy Within -pelissä, jossa häntä ääninäyttelee Anthony Ingruber
Jokeri esiintyy ladattavana bonushahmona Mortal Kombat 11 -pelissä, jossa häntä ääninäyttelee Richard Epcar.
Hahmoa näytelleet

Jokeria ovat näytelleet Cesar Romero 1960-luvulla esitetyssä Batman-televisiosarjassa, Jack Nicholson Tim Burtonin ohjaamassa vuoden 1989 Batman, ja Heath Ledger vuonna 2008 ensi-iltansa saaneessa Yön ritarissa. Vuonna 2016 ensi-iltansa saaneessa Suicide Squad -elokuvassa Jokeria näyttelee Jared Leto.
Gotham -televisiosarjassa nähdyt Jerome ja Jeremiah Valeska perustuvat vahvasti Jokeriin. Molempia hahmoja näytteli Cameron Monaghan. Vuoden 2019 elokuvassa Joker hahmoa näytteli Joaquin Phoenix. Vuoden 2022 The Batman -elokuvassa Jokeria näytteli Barry Keoghan.
Hahmoa näytelleet > Ääninäyttely > Alkukieliset

Animaatiosarjoissa ja videopeleissä hahmoa ovat näytelleet muun muassa Larry Storch, Frank Welker, Kevin Michael Richardson, Jeff Bennett, Corey Burton ja John DiMaggio. Jokerin pitkäaikaisin ääninäyttelijä Mark Hamill, esiintyi roolissa kaikissa DC-animaatiouniversumin sarjoissa ja elokuvissa. Toiseksi eniten Jokeria on ääninäytellyt Troy Baker.
| Vuodet | Näyttelijät | Sarjat | Elokuvat | Videopelit |
| --- | --- | --- | --- | --- |
| 1966–1968 | Cesar Romero | Batman | Batman |  |
| 1968 1972 | Larry Storch | The Batman/Superman Hour The New Scooby-Doo Movies |  |  |
| 1977 | Lennie Weinrib | The New Adventures of Batman |  |  |
| 1985 | Frank Welker | The Super Powers Team: Galactic Guardians |  |  |
| 1989 | Jack Nicholson |  | Batman |  |
| 1992–1999 2002–2003 2009–2011,  2015–2019 | Mark Hamill | Batman The New Batman Adventures Teräsmies Static Shock Batmanin tytär Justice League Robot Chicken Justice League Action Scooby-Doo and Guess Who? | Batman – Mustan kostajan paluu Batman of the Future: Return of the Joker Batman: The Killing Joke | Batman Vengeance Batman: Arkham Asylum DC Universe Online Batman: Arkham City Batman: Arkham Knight Lego DC Super-Villains |
| 1998 | Michael McKean | The New Batman Adventures |  |  |
| 2002 | Roger Stoneburner | Batmanin tytär |  |  |
| 2003 | Allen Enlow |  |  | Batman: Dark Tomorrow |
| 2004–2008 | Kevin Michael Richardson | Batman | The Batman vs. Dracula |  |
| 2008 | Heath Ledger |  | Yön ritari |  |
| 2008, 2013 2017 | Richard Epcar |  |  | Mortal Kombat vs. DC Universe Injustice: Gods Among Us Injustice 2 |
| 2008 | Steve Blum |  |  | Lego Batman: The Video Game |
| 2009–2011 | Jeff Bennett | Batman – pelottomat |  |  |
| 2010 | John DiMaggio |  | Batman: Under the Red Hood |  |
| 2010 | John Kassir | DC Super Friends |  |  |
| 2016 2021 | Jared Leto |  | Suicide Squad Zack Snyder’s Justice League |  |
| 2017 | Zach Galifianakis |  | Lego Batman Elokuva |  |
| 2019 2024 | Joaquin Phoenix |  | Joker Joker: Folie à Deux |  |
| 2022 2026 | Barry Keoghan |  | The Batman The Batman – Part II |  |
Hahmoa näytelleet > Ääninäyttely > Suomenkieliset

Suomeksikin Jokeria ovat ääninäytelleet useat eri näyttelijät, kuten Aarre Karén, Aku Laitinen ja Juha Varis. Jokerin ensimmäinen suomenkielinen ääni oli Titta Jokinen, joka toimi hahmon äänenä dubbauksien varhaisina aikoina, kun budjetit olivat hyvin rajalliset.
| Vuodet | Näyttelijät | Sarjat | Elokuvat |
| --- | --- | --- | --- |
| 1988 | Titta Jokinen | The Adventures of Batman |  |
| 1995–2006 | Aarre Karén | Batman (vuoden 1997 dubbaus) The Batman  | Batman – Mustan kostajan paluu Batman & Teräsmies: Ässäpari ja Jokeri |
| 2013–2018 | Aku Laitinen | Justice League Action | Lego Batman: The Movie Batman Unlimited: Monster Mayhem Lego Justice League - Gotham Breakout Lego DC Super Heroes: The Flash |
| 2017 | Juha Varis |  | Lego Batman Elokuva |
| 2017 | Pasi Ruohonen | Young Justice |  |
| 2023 | Antti L. J. Pääkkönen |  | Merry Little Batman |
| 2024 | Tuukka Leppänen | Justice League Batman (vuoden 2024 dubbaus) |  |
Arvostelu

Populaarisessa mediassa yksi tunnistettavimmista hahmoista oleva Jokeri rankattiin Wizard-lehden sadan parhaan supervihollisen listalla sijalle yksi. Lisäksi hahmo sijoittui toiselle sijalle IGN:n sata parasta sarjakuvaroistoa kautta aikain-listalla, ja sijalle kahdeksan Empire-lehden parhaiden sarjakuvahahmojen äänestyksessä ollen näin korkeimmalle sijoittunut roistohahmo.
Aiheesta muualla

Kuvia tai muita tiedostoja aiheesta Jokeri (sarjakuvahahmo) Wikimedia Commonsissa
Cesar Romeron Jokeri vuoden 1966 Batman-elokuvasta.
Jack Nicholsonin Jokeri vuoden 1989 Batman-elokuvasta.
Heath Ledgerin Jokeri vuoden 2008 Yön ritari -elokuvasta.
Jokeri The Batman -animaatiosarjan jaksossa Kortit on jaettu
Jokeri jaksossa kuminaaman kosto
Einsatzgruppen

Einsatzgruppe teloittaa Kiovan juutalaisia Ivangorodin lähellä Ukrainassa 1942.
Kahden neuvostovirkamiehen julkiset hirttäjäiset 7. elokuuta 1941 Žytomyrissa Ukrainassa. 400 vangittua juutalaista pakotettiin seuraamaan hirttäjäisiä. Tapahtuman jälkeen vangitut juutalaiset surmattiin ampumalla.
Einsatzgruppe A:n komentaja SS-Brigadeführer Walter Stahleckerin raporttiin vuodelta 1942 sisältynyt kartta kertoi yksikön vuonna 1941 surmaamien juutalaisten määrät eri alueilla, esim. Valko-Venäjä 41 828, Latvia 35 238 ja Liettua 138 421 henkilöä. Viron kohdalla on mainintana sana "JUDENFREI", eli vapaa juutalaisista.
SS-johtaja Heinrich Himmlerin raportti Adolf Hitlerille 29. joulukuuta 1942 kertoo Ukrainassa surmatun elo-marraskuussa 1942 muun muassa 7 828 sotavankia kuulustelujen jälkeen, sekä 14 257 viholliseksi tai vihollisen avustajaksi epäiltyä, ja 363 211 juutalaista.
Einsatzgruppen (suom. toimintaryhmät), virallisesti Einsatzgruppen der Sicherheitspolizei und des SD, olivat toisen maailmansodan aikaan Saksan turvallisuuspoliisin muodostamia tuhoamisryhmiä, joiden tarkoitus oli surmata natsihallinnon ei-toivotuksi määrittelemä väestö (saks. Untragbare Elemente) itärintaman valloitetuilta alueilta. Päätehtävä oli etsiä ja tappaa juutalaisia ja kommunisteja, mutta kohteeksi joutui myös romaneita, älymystön edustajia ja mielisairaita.
Yksiköiden perustaminen

Neuvostoliittoon tehtävän hyökkäyksen valmisteluihin kuuluivat myös suunnitelmat valloitetun alueen väestön käsittelystä. Tuhoamisyksiköiden johtohenkilöitä ryhdyttiin kouluttamaan keväällä 1941 Pretzschin rajapoliisikoulussa Leipzigin lähellä. Toimintaryhmät perustuivat Adolf Hitlerin Johtajan käskyyn (saks. Führerbefehl), jossa vaadittiin idän juutalaisuuden (Ostjudentum) tuhoamista naisia ja lapsia myöten. Tätä tarkoitusta varten Saksan turvallisuuspalvelu RSHA perusti erityisiä tuhoamisyksiköitä, neljä toimintaryhmää (Einsatzgruppen A, B, C, D). Toimintaryhmien alaisuudessa toimi pienempiä erityisyksiköitä, eturintaman erikoiskomennuskuntia (Sonderkommandos) ja kauempana rintamasta toimivia toimintakomennuskuntia (Einsatzkommandos). Yksi toimintakomennuskunta oli Suomessa ja Norjassa vuosina 1941–1942 toiminut Einsatzkommando Finnland.
RSHA:n päällikkö Reinhard Heydrich kokosi joukon turvallisuuspoliisin upseereita RSHA:n päämajaan 17. kesäkuuta 1941 ja piti käskynjaon, jonka aiheena oli Einsatzgruppenien tehtävät ja toiminta. Ohjeet annettiin aluksi aina suullisesti, vasta kesä–heinäkuussa 1941 RSHA antoi kirjalliset käskyt 8 ja 9, jotka koskivat määrättyjen ihmisryhmien surmaamista. Tuolloin toimintaryhmät olivat jo käskyn mukaisessa tehtävässään.
Päämäärä

Yksiköiden tehtävistä antaa kuvan RSHA:n ensimmäinen kirjallinen ohje, joka koski komennuskuntien toimintaa sotavankileireillä. Komennuskuntien tuli seuloa vankien joukosta:
merkittävät Neuvostoliiton valtion tai kommunistisen puolueen työntekijät, erityisesti ammattivallankumoukselliset, Kominternin virkailijat, keskuskomiteoiden, alue- ja piirikomiteoiden virkailijat,
kansankomissaarit ja heidän varamiehensä, sekä entiset puna-armeijan poliittiset komissaarit,
Neuvostoliiton valtion viranomaisten keskus- ja väliportaan johtohenkilöstö,
talouselämän johtohenkilöstö,
älymystö,
juutalaiset,
kiihottajat ja vakaumukselliset kommunistit.
Seulotuista oli edelleen eroteltava henkilöt, joista olisi hyötyä tiedustelulle. Muut henkilöt oli surmattava.
Yksiköt ja niiden vastuualueet

Einsatzgruppe A – Saksan pohjoisen armeijaryhmän rintama; Baltia, Valko-Venäjä, Luoteis-Venäjä
Einsatzgruppe B – Saksan keskustan armeijaryhmän kaista
Einsatzgruppe C – Saksan eteläisen armeijaryhmän kaista; Ukraina
Einsatzgruppe D – Romaniasta hyökkäävien joukkojen perässä; Bessarabia, Krim ja Kaukasus
Jokaisessa toimintaryhmässä oli huoltojoukot mukaan lukien noin 600–1 000 miestä. Terroritoimintaan osallistunut ydinjoukko oli koottu pääasiassa SS-miehistä, mutta mukana oli myös turvallisuuspalvelun virkailijoita ja poliiseja. Esimerkiksi Einsatzgruppe A:n ydinjoukon tausta oli seuraava:
Waffen-SS: 340 miestä (53 %)
Järjestyspoliisi Ordnungspolizei: 133 miestä (21 %)
Poliittinen salainen poliisi Gestapo: 89 miestä (14 %)
Rikospoliisi Kripo: 41 miestä (6,5 %)
Turvallisuuspalvelu Sicherheitsdienst: 35 miestä (5,5 %)
Einsatzgruppet turvautuivat armeijaan tarvitessaan teloitus- tai huoltoapua.
Surmat

Ryhmien arvioidaan teloittaneen 1,5 miljoonaa juutalaista, kommunistia, sotavankia ja romania. He myös avustivat Wehrmachtia ja paikallisia antisemiittejä surmatöissä. Puolassa he surmasivat juutalaisten ja poliittisten johtajien lisäksi puolalaisia intellektuelleja, kuten pappeja ja opettajia.
Yleinen toimintatapa ryhmillä oli antaa määräys kaikkien alueen juutalaisten ja muun ei-toivotun aineksen kokoontua tietylle paikalle tiettynä aikana. Tämän jälkeen paikalle saapuneet johdatettiin riittävän kauas asutuksesta, jonne joukkohaudat oli kaivettu valmiiksi. Surmattavat pakotettiin riisuutumaan, jonka jälkeen heidät asetettiin kuopan reunalle tai kuoppaan ja ammuttiin.
Natsit eivät kuitenkaan olleet tyytyväisiä ampumiseen joukkomurhan välineenä. Ongelmana oli ammusten kulutus, vaiva, helposti syntyvät silminnäkijätodistukset ja teloittajille jatkuvasta puolustuskyvyttömien miesten, naisten, lasten ja vanhusten surmaamisesta aiheutunut psykologinen stressi. Tuhoamiseen kehiteltiin erityisvalmisteisia autoja, joiden moottorin pakokaasu johdettiin uhrien täyttämään takaosaan. Autot tyhjennettiin noin tunnin ajomatkan jälkeen, ja uhrit joukkohaudattiin. Näistä liikkuvista kaasukammioista saadun kokemuksen perusteella kehitettiin tuhoamisleirien vastaavat laitokset.
Einsatzgruppe A:n Einsatztkommando 1a:n komentaja Martin Sandberger
Einsatzgruppe B:n päällikkö Otto Ohlendorf
Einsatzgruppe B:n Vorkommando Moskau -erikoisryhmän komentaja Franz Six.
Einsatzgruppe C:n Sonderkommando 4a:n komentaja Paul Blobel.
Einsatzgruppe D:n Sonderkommando 11b:n komentaja Werner Braune.